# 2.2. Temporalización

# Temporalización do REA

Esta unidade está pensada para realizar en 20 sesións e, segundo a programación didáctica de referencia publicada en PROENS para a materia de "Ciencias Sociais" de 6º de Educación Primaria, englóbase no primeiro trimestre, como unidade inicial.

A continuación inclúese unha estimación da temporalización recomendada para cada fase deste recurso:

Fase | Seccións | Para que? | Temporalización
--- | --- | --- | ---
FASE 1. A orixe | 1.1. A máquina do tempo | Unha sesión de motivación e presentación do reto. | 1
FASE 2. Todo o que sei | 2.1. A orixe do Universo 2.2. O sistema solar 2.3. Un pouco de xeografía 2.4. O coidado do medio | Unha sesión de revisión de coñecementos previos (seccións 2.1 e 2.2). Outra sesión de coñecementos previos (seccións 2.3 e 2.4). | 2
FASE 3. Medre a curiosidade! | 3.1. A investigación e a iniciativa científica 3.2. O poder da túa voz 3.3. Ciberseguridade 3.4. Propiedade intelectual 3.5. Unha longa viaxe 3.6. Solaris 3.7. A vida na Terra 3.8. Camiño a casa 3.9. Non hai planeta B | Sesións dirixidas ao desenvolvemento e execución da actividade proposta (crear un lapbook de forma colaborativa). Unha sesión para traballar contidos sobre a investigación e a iniciativa científica (3.1. A investigación e a iniciativa científica). Unha sesión para traballar contidos sobre as exposicións orais (3.2. O poder da túa voz). Unha sesión para traballar contidos relacionados coa ciberseguridade (3.3. Ciberseguridade). Unha sesión para traballar aspectos relacionados coa propiedade intelectual (3.4. Propiedade intelectual). Dúas sesións para traballar no reto desta fase: a creación dun lapbook. Unha sesión para afondar máis no coñecemento do sistema solar, que finaliza coa actividade experimental da fabricación dun foguete caseiro (3.6. Solaris). Unha sesión para coñecer as características que fan posible a vida na Terra e como comezou a mesma (3.7. A vida na Terra). Tres sesións para investigar sobre o lugar que habitamos no universo, desde o mesmo ata a porta da nosa casa (3.8. Camiño a casa). Unha sesión adicada ao coidado do planeta (3.9. Non hai planeta B). | 12
FASE 4. Quenda final | 4.1. Agora contas ti! | Sesións dirixidas ao desenvolvemento e execución do reto proposto (deseño e fabricación dunha liña do tempo). Tres sesións para resolver o reto final, que consiste en elaborar unha liña do tempo desde a orixe da vida na Terra ata a aparición do ser humano. | 3
FASE 5. Conclusión | 5. Conclusión Avalíate | Unha sesión vinculada á análise do traballo realizado durante a unidade e os contidos traballados. Unha sesión dedicada á autorreflexión, individual, de equipo e de clase, sobre a utilidade do aprendido e o traballo realizado durante o reto. Posta en común dos resultados e conclusións co resto da clase. | 2

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)