# 3. Guía de uso

# O noso lugar no mundo

Este REA vai dirixido ao alumnado de 6º de primaria, e nel abordarán varios bloques da área de Ciencias Sociais.

Os diferentes bloques do presente REA están deseñados partindo do DUA, de forma que o longo do REA preséntanse varios niveis de elaboración de actividades de xeito que diversificamos o acceso a información e o traballo coa mesma en múltiples formatos e niveis, tentando chegar ao maior número de realidades individuais do noso alumnado.

O reto final deste REA consistirá na elaboración dunha liña do tempo. Para conseguilo, o alumnado deberá organizarse por equipos de investigación nos que buscarán información sobre a orixe da vida na Terra ata a aparición do ser humano. O alumnado poderá escoller o deseño da liña entre diferentes opcións: unha longa tea negra, ou mesmo utilizar ferramentas dixitais. Finalmente, empregarán a súa liña como soporte visual para explicar ao resto do grupo o aprendido (ou mesmo ao todo o cole).

Ao longo do REA o alumnado aprenderá a empregar o método científico para levar a cabo unha investigación, familiarizarase con conceptos relacionados coa orixe do Universo e a vida na Terra, así como o lugar que ocupamos no mundo. Finalmente, desenvolverá as súas habilidades comunicativas recollendo a información nun produto final e trasladando aos compañeiros e compañeiras os coñecementos adquiridos.

As diferentes propostas están deseñadas para resolverse de xeito individual, e por grupos.

Ao longo do REA o alumnado irá atopando distintos tipos de actividades: dixitais con corrección automática, para facer no seu caderno de aula, en equipo...

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)