# 1. Descrición xeral

# O noso lugar no mundo

Este REA (Recurso Educativo Aberto) leva por título “O noso lugar no mundo”. Vai dirixido ao alumnado de 6º de Educación Primaria. Con el, pretendemos que o alumnado viva unha aventura, cuxo obxectivo é a aprendizaxe de cuestións como: a orixe do Universo, o inicio da vida no planeta Terra e o futuro que lles agarda como parte dunha sociedade responsable do seu coidado.

A situación de aprendizaxe, ofrece ao alumnado o reto de deseñar e construír entre toda a clase unha liña do tempo en diferentes formatos, empregando a metodoloxía propia da parendizaxe por proxectos.

Ao tratarse da primeira unidade didáctica á que se enfronta o alumnado na materia de Ciencias Sociais, este REA tamén conta cunha avaliación inicial, e integra contidos que facilitan un primeiro achegamento a materia.

Preténdese acadar os seguintes obxectivos:

- Coñecer e comprender a orixe do Universo.
- Coñecer que son as liñas do tempo e cal é a súa función.
- Empregar o método científico para desenvolver un traballo de investigación.
- Saber cal é o lugar que ocupa o ser humano no planeta Terra desde o comezo da vida na mesma.
- Coñecer termos relacionados co planeta Terra e o noso Universo.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)