# 2. Contextualización curricular

# Eixes da proposta didáctica

Esta proposta didáctica está baseada na programación didáctica modelo de PROENS de "Ciencias Sociais" de 6º de Educación Primaria. Refírese ás unidades

1. A Terra no Universo

2. A representación da Terra.

Neste REA, centrado na viaxe a través do tempo, coa creación dunha liña do tempo, trataranse os seguintes eixes:

- A necesidade de que o alumnado logre un coñecemento e respecto pola súa contorna, cultura e historia.
- Aplicación da resolución de problemas mediante unha aprendizaxe baseada no desenvolvemento de proxectos (ABP).
- Dispoñer das ferramentas axeitadas para formar individuos libres e con espírito crítico, que apliquen a conciencia ecosocial no coidado do noso planeta.
- Contribuír na consecución dos ODS (Obxectivos de Desenvolvemento Sostible).
  - ODS 3: Saúde e benestar. Comprensión de fenómenos naturais con impacto na saúde humana.
  - ODS 4: Educación de calidade. Competencia dixital como parte dunha educación inclusiva e de calidade.
  - ODS 9: Industria, innovación e infraestruturas. Promove o uso das TIC como ferramentas para a innovación e a aprendizaxe.
  - ODS 11: Cidades e comunidades sostibles. Protección do patrimonio cultural e natural.
  - ODS 12: Produción e consumo responsables. Uso responsable dos recursos tecnolóxicos.
  - ODS 13: Acción polo clima. Coñecemento de fenómenos ambientais e climáticos.
  - ODS 15: Vida dos ecosistemas terrestres. Observación e comprensión da natureza para a súa protección.
  - ODS 16: Paz, xustiza e institucións sólidas. Promoción do uso ético e seguro das tecnoloxías.

# Contidos, obxectivos específicos e competencias clave

Este REA axústase ás seguintes Unidades Didácticas da programación didáctica de referencia publicada en PROENS para o 6º curso de Educación Primaria na materia de Ciencias sociais:

Tema 1: A terra no Universo.

Tema 2: A representación da Terra.

O recurso englóbase fundamentalmente no bloques de contido 1 (Ciencia e tecnoloxía) e 2 (O mundo e o desenvolvemento sostible).

Contidos | Bloque da materia
--- | ---
C1.1 Fases da investigación científica (observación, formulación de preguntas e predicións, planificación e realización de experimentos, recollida e análises de información e datos, comunicación de resultados...). Iniciativa emprendedora. C1.2 Técnicas para unha adecuada exposición oral dos resultados dunha investigación, con claridade e orde. Presentación de resultados en formatos diversos. C1.3 Vocabulario científico básico relacionado coas diferentes investigacións. Realización dun glosario. C1.4 Fomento da curiosidade, a iniciativa, a constancia e o sentido da responsabilidade na realización das diferentes investigacións. C1.5 A relación entre os avances en matemáticas, ciencia, enxeñería e tecnoloxía para comprender a evolución da sociedade no ámbito científico-tecnolóxico. C1.6 Estratexias de procura e selección de información en Internet seguras e eficientes (valoración, discriminación, selección, organización e propiedade intelectual); recoñecemento de riscos asociados a un uso inadecuado e pautas de actuación. C1.7 Estratexias de recollida, almacenamento e representación de datos para facilitar a súa comprensión e análise, individual e cooperativamente, facilitando o diálogo e a resolución de conflitos. | Bloque 1
C2.1 O futuro da Terra e do Universo. Os fenómenos físicos relacionados coa Terra e o universo e a súa repercusión na vida diaria e na contorna. A exploración espacial e a observación do ceo; a contaminación lumínica; a concienciación polo coidado do medio. C2.2 O clima e o planeta. Introdución á dinámica atmosférica e ás grandes áreas climáticas do mundo. Os principais ecosistemas e as súas paisaxes. C2.3 A contorna que nos rodea. A diversidade xeográfica de España e de Europa. Representación gráfica, visual e cartográfica a través de medios e recursos analóxicos e dixitais usando as tecnoloxías da información xeográfica (TIX) | Bloque 2

Este recurso céntrase principalmente nos seguintes obxectivos da materia:

Obxectivos | Descrición
--- | ---
OBX 1 | Utilizar dispositivos e recursos dixitais de forma segura, responsable e eficiente, para buscar información, comunicarse e traballar de maneira individual, en equipo e en rede.
OBX 2 | Expor e dar resposta a cuestións científicas sinxelas, utilizando diferentes técnicas, instrumentos e modelos propios do pensamento científico, para interpretar e explicar feitos e fenómenos que ocorren no medio natural, social e cultural.
OBX 3 | Identificar as características dos diferentes elementos ou sistemas do medio natural, social e cultural, analizando a súa organización e propiedades e establecendo relacións entre estes, para recoñecer o valor do patrimonio cultural, conservalo, melloralo e emprender accións para o seu uso responsable.

A continuación inclúense as competencias clave e os descritores operativos relacionados coas mesmas:

Competencias clave | Clave dos descritores operativos
--- | ---
CCL: competencia en comunicación lingüística | CCL1, CCL2, CCL3
STEM: competencia matemática e competencia en ciencia, tecnoloxía e enxeñaría | STEM1, STEM2, STEM4, STEM5
CD: competencia dixital | CD1, CD2, CD3, CD4, CD5
CC: competencia cidadá | CC4
CE: competencia emprendedora | CE1
CCEC: competencia en conciencia e expresión culturais | CCEC1, CCEC4

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)